The 1975

***The 1975*** ir 2002. gadā Mančestrā dibināta britu indīroka grupa.
Grupa sastāv no vokālista Metjū Hīlija, ģitārista Ādama Hanna, bundzinieka Džordža Daniela un basģitārista Rosa Makdonalda.
2013. gada 2. septembrī, sadarbojoties ar ierakstu kompāniju *Dirty Hit/Polydor*, grupa izdeva savu pirmo debijas albumu "*The 1975*".
2013. gada 8. septembrī albums debitēja Apvienotās Karalistes topa pirmajā vietā.
2016. gada 26. februārī iznāca grupas otrais albums *"I Like It When You Sleep, for You Are So Beautiful Yet So Unaware of It"*.Šis albums arī sasniedza Apvienotās Karalistes un ASV topa pirmo vietu. Pirms grupa 2017. gadā uz laiku pārtrauca darbību, viņi paziņoja par jaunu albumu iznākšanu. 2018. gadā *The 1975* atgriezās ar savu trešo albumu *A Brief Inquiry Into Online Relationships.* Arī šis albums sasniedza Apvienotās Karalistes topa pirmo vietu. Grupas ceturtais albums *Notes on a Conditional Form* tika izlaists 2020. gada 21. februārī, bet grupas jaunākais albums *Being Funny in a Foreign Language* tika izdots 2022. gadā.

Visi grupas albumi ir sasnieguši 1. vietu Apvienotās Karalistes albumu topā un iekļuvuši Billboard 200 topā, saņemot kritiķu atzinību. Otrais grupas albums sasniedza 1. vietu arī ASV, Kanādā, Austrālijā un Jaunzēlandē. Grupas trešais albums guva plašu atzinību un ieguva balvu "Britu gada albums" 2019. gada Britu mūzikas balvu ceremonijā, savukārt tā singls *Give Yourself a Try* tika nominēts kategorijā "Labākā roka dziesma" 62. Grammy balvu pasniegšanas ceremonijā. Grupas jaunākais albums tika nominēts balvai "Britu gada albums" 2023. gada Britu mūzikas balvu pasniegšanas ceremonijā. Tajā pašā ceremonijā grupa saņēma apbalvojumu kategorijā . 

## Vēsture

### Grupas tapšana (2002—2012)
Metjū Hīlijs (dzimis 1989.gada 8.aprīlī) – aktieru Denīzes Velšas un Tima Hīlija dēls, uzauga Ņūkāslā un Mančestrā .
Mācoties Vilmslovas vidusskolā, viņš iepazinās ar pārējiem grupas dalībniekiem un jaunieši sāka aktīvi muzicēt 2002.gadā.
Grupa tika dibināta brīdī, kad vietējie pašdarbnieki sāka organizēt dažādus jauniešu pasākumus. Grupa izpelnījās atzinību, izpildot dažādu dziesmu koverversijas, līdz beidzot ierakstīja paši savu dziesmu. Grupas aizsākumos puiši uzstājās dažādos klubos, izpildot galvenokārt pankmūziku.

### Grupas nosaukums
Grupas nosaukums mainījies vairākkārt — *Talkhouse*, *The Slowdown*, *Drive Like I Do*, līdz beidzot grupas dalībnieki vienojās par nosaukumu *The 1975*. Grupas vokālists Metjū atzina, ka nosaukumu iedvesmojuši kādi skricelējumi dzejas grāmatā, kur uzmanību piesaistījis tieši ieraksts *"1st June, The 1975"*.

## Diskogrāfija

* *The 1975* (2013)
* *I Like It When You Sleep, for You Are So Beautiful yet So Unaware of It* (2016)
* *A Brief Inquiry into Online Relationships* (2018)
* *Notes on a Conditional Form* (2020)
* *Being Funny in a Foreign Language* (2022)

## Koncerttūres
The 1975 devās savā pirmajā tūrē 2013. gada septembrī, uzstājoties kā galvenie mākslinieki *Freedom* festivālā un kā iesildošie mākslinieki kvartetam *Bastille* *iTunes* Festivālā.
Grupa uzsāka Ziemeļamerikas tūri 2013. gada oktobrī, Eiropas tūri novembrī un ar dažādiem šoviem viesojās Jaunzēlandē un Austrālijā.
2013.gada septembrī grupa uzstājās Londonas *Shepher’s Bush Empire* arēnā.
2014. gada aprīlī The 1975 viesojās pasaulslavenajā Amerikāņu mūzikas un mākslas festivālā *Coachella*. Grupa divas reizes ir viesojusies arī Latvijā, festivālā *[[Positivus]]*, 2014. gadā noslēdzošajā dienā uzstājoties pirms grupām *Bastille* un *The Kooks,* un 2019. gadā. 2025. gada 27. jūlijā grupa uzstājās uz Glastonberijas festivāla galvenās skatuves kā noslēdzošie mākslinieki. 

* *The 1975* (2013-2015)
* *I Like It When You Sleep* (2016–2017)
* *Music for Cars* (2018–2020)
* *At Their Very Best* (2022–2023)
* *Still... At Their Very Best* (2023–2024)

## Balvas un nominācijas
Grupa karjeras laikā ir tikusi nominēta un apbalvota ar dažādiem apbalvojumiem. Šeit uzskaitīti ievērojamākie no tiem.

### Britu mūzikas balvas

### Grammy balvas

### MTV Video mūzikas balvas

## Atsauces